cyanic-selkie/wikianc huggingface dataset:
דורסט
היסטוריה
ב-1974 שונו גבולותיו של המחוז, וסופחו אליו אזורים קטנים מדרום מערב המפשייר, הכוללים את הערים בורנמות' וכרייסטצ'רץ'. ב-1996 הופרדו בורנמות' ופול ליישובים עצמאיים מהמחוז.
נטלי כהן וקסברג
עבודתה כמחזאית
משנת 2010 עלו לבמה מספר מחזות סאטיריים פרי עטה. כמו כן השתתפה והופיעה בסימפוזיון "ממש" בפסטיבל עכו ב-2012, ובאירועי תרבות שונים.
סרטונים ביוטיוב
סרטוניה הבולטים באותה שנה היו "איך הייתם מסתדרים בלי השואה" ו"פנטזיה על אחמדינז'אד".
כוח החירום של האומות המאוחדות
כוח חירום נוסף של האומות המאוחדות, המכונה UNEF II, הוצב בחצי האי סיני בעת הפסקת האש לאחר מלחמת יום הכיפורים, החל מאוקטובר 1973 ועד יולי 1979.
היסטוריה
הכוחות הראשונים שהיוו חלק מכוח החירום נחתו במצרים ב-15 בנובמבר 1956. עד לחודש פברואר 1957 התמלאה המצבת המלאה של הכוח, כ-6,000 חיילים. הכוח הוצב באזורים שנקבעו מראש באזור תעלת סואץ וכן עם נסיגת כוחות צה"ל גם בחצי האי סיני וברצועת עזה. כוח החירום לא הוצב בשום שלב מן העבר הישראלי של קו הפסקת האש עם מצרים, וזאת לאור התנגדות ממשלת ישראל.
ב-16 במאי 1967 ציוותה ממשלת מצרים על כוח החירום של האו"ם להתפנות מחצי האי סיני באופן מיידי. מזכיר האו"ם או תאנט ניסה לשכנע את ישראל להציב את הכוח מצידו הישראלי של קו הפסקת האש, אולם ממשלת ישראל דחתה הצעה זו. ב-18 במאי 1967 הגישה ממשלת הרפובליקה הערבית המאוחדת דרישה רשמית לאו"ם לפנות את כוח החירום. בהחלטה מעוררת מחלוקת פעל או תאנט לפינוי כוח החירום על פי דרישת מצרים, זאת מבלי שהתייעץ עם מועצת הביטחון, או העצרת הכללית. עד לסוף חודש מאי 1967 נסוג רוב הכוח, אולם 15 מאנשי כוח החירום של האו"ם שנלכדו ברצועת עזה בפתיחת מלחמת ששת הימים, נהרגו. אחרון חיילי כוח החירום של האו"ם, בהם מפקד כוח החירום, עזב את האזור ב-17 ביוני 1967.
ויליאם ליון מקנזי
חבר האספה המחוקקת (1829 - 1834)
בבחירות החדשות ב-2 בינואר 1832 נבחר מקנזי פעם נוספת לאספה המחוקקת ופעם נוספת עבר תהליך הדחה ובחירה מחדש. מקנזי העביר עתירות ללונדון וחימם המוני אזרחים נגד הממשל. בנקודה מסוימת, יריביו הפוליטיים העסיקו חבורת בריונים שהכו את מקנזי. לאחר מכן התחבא מקנזי מהעין הציבורית עד שנשלח בהמשך השנה ללונדון. מספר פעמים נוספות סערה הדעה הפוליטית בקנדה-עילית בין תומכיו ומתנגדיו של מקנזי ואחת אף נוצר קרע בין האספה המחוקקת לבין הממשלה הבריטית. היה זה רק לנוכח החלפת ההנהגה במשרד הקולוניאלי הבריטי שהסתיימה ההיענות לדרישותיו של מקנזי.
המרידה הראשונית בקנדה-עילית
תחילה זכו המיליציות בהנהגתו של מקנזי להצלחות ראשוניות, בעיקר מכיוון שרוב הכוחות הבריטים הועברו להשקיט את המרד הקיים בקנדה-תחתית. המחסור המרכזי של המרידות נגע לעובדה שהמיליציות לא הורכבו מחיילים מאומנים. על כל מקרה, מקנזי הכריז על הקמתה של הרפובליקה של קנדה, שבבחינת ממשלה נועדה לדמות לארצות הברית.
ז'אן גוטמן
גאוגרפיה פוליטית
עוד לפני שעסק בנושאים עירוניים, עניין את גוטמן תחום הגאוגרפיה הפוליטית. בסדרת מאמרים, העלה את תורת הגאוגרפיה הפוליטית שעליה גם לימד בפריז. לאחר מלחמת העולם השנייה היחסים בין הגאוגרפיה לפוליטיקה עמדה כשאלת מחקר אצל גאוגרפים חברתיים. זאת התקופה שבה נוצרת באמריקה ״המהפכה הכמותית״ - גישות נאו-פוזיטיבסטיות. גוטמן נשאר מתנגד ל"מהפכות" שהתחרו על ליבת מקצוע הגאוגרפיה - ה"אידיוגרפית" (ייחודית) שמתנגדיה חיפשו השראה מחוץ לדיסצפלינה במודלים כלכליים ומתמטיים. כדי להתגבר על המגבלה האפיסטמולוגית העיקרית של הדיסצפלינה הגאוגרפית- הדיכוטומיה של האדם / הטבע, תוך שמירה על מאפייניה הספציפיים, הציע גוטמן תפיסה חדשה של הגאוגרפיה.
קשר עם ישראל
כיהודי ציוני אהב מאוד את ישראל והרבה לבקר בארץ. מראשית דרכו הוא כתב ספרים על ישראל והיה בקשר עם גאוגרפים ישראליים ופתח לחלקם קשרים חשובים באקדמיה בעולם. כמו כן, היה קשור לאוניברסיטה העברית בירושלים, אוניברסיטת חיפה ולאוניברסיטת תל אביב.
Only by the Night
האלבום היה מועמד בקטגוריית "אלבום הרוק הטוב ביותר" בטקס גראמי ה-51, ומכר כ-6.5 מיליון עותקים ברחבי העולם.
גאורגי טובסטונוגוב
חייו
בשנת 1946 טובסטונוגוב עבר למוסקבה ובמשך שלוש שנים היה במאי בתיאטראות שונות של העיר.
חוק ההגירה וההגנה על פליטים
חוקתיות
מקלאקלין קבעה כי "חלק ממגבלות הזמן בהוראות המשך מעצרו של אזרח זר מפרות את סעיפים 9 ו-10 באמנה מכיוון שהן שרירותיות." בעקבות זאת, ממשלת קנדה שינתה את נוהל האישור הביטחוני בחוק, שכולל שימוש בפרקליטים מיוחדים לבדיקת תמצית הראיות מבלי שתינתן האפשרות לחלוק מידע זה עם הנאשם. ההצעה לתיקון החוק הועברה בידי הפרלמנט בתמיכת השמרנים והליברלים, וזכתה להכרה מלכותית בשנת 2008.
אלפבית גותי
האלפבית הגותי מבוסס בעיקר על האלפבית היווני והאלפבית הרוני בו השתמשו הגותים לצורך כתיבת השפה לפני כן, מקור שמות האותיות באלפבית הגותי נובע בבירור מהאלפבית הרוּני.
אין לבלבל את האלפבית הגותי עם "הכתב הגותי" שהיא צורה (גופן) מסוגננת לרשום אותיות לטיניות בזמן ימי הביניים, ומכונה בגרמנית בשם פרקטור (Fraktur).
הפארק הלאומי מערת מאמות'
הידרולוגיה
ההידרולוגיה של מערכת המערות מאמות' תלויה במקבץ של מערות אבן הגיר, אלפי בולענים, מאות נחלים תת-קרקעיים וכמאתיים מעיינות. בדרך כלל זורמים כל מי הנגר העילי ומי התהום באגן אחד באותו כיוון. במערכת קרסט זו אם מזרימים צבען בנקודה אחת הוא יתפזר בקרוב ל-53 מעיינות שונים לאורך הנהר גרין באגן בר ואלו (Bear Wallow Basin). ספיקת המים באקווה של מערת מאמות' היא מהירה בין 300 ל-3,000 מטרים מעוקבים ביממה, מה שמעיד שמי הגשמים זורמים במהירות דרך מערכת המערות.
גאולוגיה
סלע החיפוי העליון של אבן החול אטום כמעט לגמרי לחדירת מים. החריגים הם במקומות שבהם נוצרו סדקים אנכיים. הגנה זו שמעניקה שכבת סלע החיפוי גורמת לכך שרבים מהמעברים העליונים העתיקים יותר של מערכת המערות יבשים מאוד, ואין בהם נטיפים, זקיפים, או תצורות אחרות הזקוקות למים זורמים או מטפטפים על מנת להתפתח.
צמחייה
תנאים מקומיים של לחות, חומציות או טמפרטורה יכולים לאפשר התפתחות של גומחות אקולוגיות לצמחים ובעלי חיים. הלחות השולטת סביב נתיבי המים מאפשרת לעיתים גידול של צמחים נדירים כדוגמת נאדידים, שורש-החץ (Maranta arundinacea), כריך (Carex), סמר (Juncus) או מין הסיגל Viola lanceolata (באנגלית Lance-leaved violet). יש בפארק שטח נרחב לעשב האופייני לקנטקי, סיסנית האחו (Poa pratensis), המכונה בשל פרחיו הכחולים Kentucky bluegrass, המצוי לאורך הדרכים או בערבות העשב. צמח זה, המכונה באמריקה הצפונית, "עשב כחול" (Blue Grass) הוא המקור לאזור המכונה בלוגראס.
פרהיסטוריה
טכניקה נוספת שבה השתמשו במחקר ארכאולוגי במערת מאמות' הייתה "ארכאולוגיה ניסויית" שבה נשלחו חוקרים מודרניים למערה תוך שימוש באותה טכנולוגיה שבה השתמשו בני התרבויות הקדומות, ששאריות הכלים בהם השתמשו מושלכות בחלקים רבים של המערה. המטרה הייתה לרכוש תובנה על הבעיות שניצבו בפני האנשים הקדמונים שחקרו את המערה, באמצעות הצבת החוקרים בתנאים פיזיים דומים.
המאה ה-19
אנשים אחרים היו הבעלים של הקרקע בשותפות עם ולנטיין סיימון, במהלך מלחמת 1812, כאשר עתודות המלחת של מערת מאמות' הפכו משמעותיות בשל המצור הבריטי על הנמלים של ארצות הברית. המצור מנע אספקת מלחת שממנה מייצרים אבק שרפה מהצבא האמריקאי. כתוצאה מכך, המחיר המקומי של המלחת עלה והייצור מבוסס על חנקות שחולצו ממערות כגון מערת מאמות' הפך רווחי יותר.
ניקולו מרצ'לו
מרצ'לו נישא פעמיים: בראשונה לביאנקה באבאריגו, ובשנייה לקונטארינה קונטאריני (להם נולדה בת).
בעת בחירתו לתפקיד, בשנת 1473, מרצ'לו נבחר על פני פייטרו מוצ'ניגו ואנדראה ונדראמין (שניהם נבחרו לימים לתפקיד הדוג'ה).
אלדון ברג'וול
ביוגרפיה
ב-1981 עבר את המבחנים והתקבל לשירות בכוח דלתא. שימש לוחם, סגן מפקד פלוגה, מפקד צוות, פעמיים מפקד פלוגה. במהלך ההכנות לפלישה האמריקאית לפנמה נפצע בגבו כתוצאה מהתרסקות מסוק אך חזר להוביל את הפלוגה במבצע במהלכו השתתף הכוח בפיקודו במבצע אסיד גמביט, חילוץ אזרח אמריקאי שנכלא על ידי משטר נורייגה באשמת ריגול. במלחמת המפרץ הוביל כוח מהיחידה בפעילות מיוחדת בצפון עיראק. בשנים 1993–1996 שירת כקצין אג"ם בפיקוד המבצעים המיוחדים המשולבים והשתתף ב"מבצע השבת הדמוקרטיה" בהאיטי. ב-1996 מונה למפקד כוח דלתא.
הפארק הלאומי מערת מאמות'
מערות קשורות וסמוכות
לפחות שתי מערכות מערות גדולות שוכנות במרחקים קצרים ממערת מאמות': מערכת המערות של רכס פישר (Fisher Ridge Cave System) ומערכת המערות של רכס מרטין (Martin Ridge Cave System). מערכת המערות של רכס פישר נתגלתה בינואר 1981 על ידי קבוצה של חוקרי מערות ממישיגן הקשורים לסניף של דטרויט של החברה הספלאולוגית הלאומית. נכון לתחילת העשור שני של המאה ה-21 מופו 201 קילומטרים של מערכת המערות של רכס פישר. ב-1976 גילה ריק שוורץ (Rick Schwartz) מערה גדולה דרומית לגבול הפארק הלאומי מערת מאמות'. מערה זו כונתה מערכת המערות של רכס מרטין ב-1996, לאחר שמחקרים חדשים חיברו שלוש מערות סמוכות, מערת ויגפיסל (Whigpistle Cave, הכניסה המקורית של שוורץ), מערת רכס מרטין ומערת ג'קפוט (Jackpot Cave). נכון ל-2018 מופתה מערכת המערות של רכס מרטין לאורך של 55 קילומטרים והחקירה נמשכת.
אתרים וסיורים
הסיורים המודרכים בפארק יוצאי דופן באיכותם, תוך שימוש באיורים המלווים חפצים הנחשפים במקומות מסוימים. המצגות נערכות על ידי שומרי הפארק, שכל אחד מתמקד בתחומים מיוחדים, כך שבכל סיור מקבל המבקר מידע נוסף על הצדדים השונים של התצורות והחיים במערה עוד מהתקופה הפרהיסטורית. כמה מדריכים מעשירים את המצגות שלהם באמצעות "הצגה תיאטרלית" על מנת לשעשע את המבקרים באמצעות הומור. המסורת של הסיורים במערות החלה זמן קצר אחרי מלחמת 1812, עם המדריכים כדוגמת סטיבן בישופ. סוג הומור זה הוא חלק בלתי נפרד מהמסורת של המדריכים והוא משולב בתוכנית הסיור.
ג'ון שרמן
חייו
שרמן נישא בשנת 1848, ובאותה עת החל לעסוק בכנסים פוליטיים של המפלגה הוויגית. בשנת 1853 עבר לחיות בקליבלנד וכעבור שנה נבחר לבית הנבחרים של ארצות הברית מטעם המפלגה הרפובליקנית. בשנת 1859 הוצגה מועמדותו לתפקיד יושב ראש בית הנבחרים, ובשנים 1860–1861 שימש יושב ראש ועדת המיסוי והתקצוב. לאחר מכן מונה לסנאט של ארצות הברית כמחליפו של הסנאטור סלמון צ'ייס שמונה לשר האוצר. כהונתו בסנאט נמשכה עד 1877, ובשנים אלו עמד בראש ועדת הכספים (1863–1865 ובשנית בין 1867–1877) ובראש ועדת החקלאות (1863–1867).
בשנים 1877–1881 כיהן שרמן כמזכיר האוצר בקבינט של נשיא ארצות הברית רתרפורד הייז. בשנת 1880 הוא הציג את מועמדותו לשמש מועמד המפלגה הרפובליקנית לנשיאות, אך הפסיד לג'יימס גרפילד ששימש ראש מטה הבחירות שלו. שרמן נבחר בשנית לסנאט, כמחליפו של גרפילד לאחר שהאחרון נבחר לנשיא. בכהונתו זו הוא שימש כיושב ראש הוועדה לענייני ספריית הקונגרס (1881–1887) וכיושב ראש הגוש הרפובליקני בסנאט (1884–1885 ובשנית בין 1891–1897). בשנים 1885–1887 היה שרמן הנשיא הזמני של הסנאט, תפקיד שבו החזיק לאחר מות סגן נשיא ארצות הברית תומאס הנדריקס והיה השני בסדר הירושה של הנשיא. במשך תקופה זו התמודד שרמן פעמיים נוספות לשמש מועמד המפלגה הרפובליקנית לנשיאות, בשנים 1884 ו-1888.
ראשית חייו
שרמן האב נפטר באופן פתאומי ב-1829 והניח אחריו את האם מטופלת ב-11 ילדים. כמה מהילדים הגדולים, כולל אחיו הגדול של ג'ון, ויליאם, גודלו אצל קרובים שגרו בסביבה, אך ג'ון ואחיו הויט נשארו אצל אמם בלנקסטר עד 1831. באותה שנה לקח בן דודו של אביו של שרמן (שנקרא גם הוא ג'ון שרמן) את ג'ון לביתו במונט ורנון שבאוהיו, שם הוא החל את לימודיו בבית הספר. הדוד התכוון שג'ון ילמד שם עד שיהיה מוכן ללימודים בקולג' קניון, אך ג'ון לא חיבב את בית הספר והיה, על פי תיאורו, "ילד בעייתי". ב-1835 הוא שב לבית אמו בלנקסטר. הוא המשיך את לימודיו שם בבית ספר מקומי, ולאחר שהורחק מהלימודים לזמן מה לאחר שהכה מורה, הוא למד שם במשך שנתיים.
החזרת המטבעות
באותה עת בה שאף שרמן לביצוע רפורמה במערכת המטבע, הוא קידם את המדיניות להוצאתם מהמחזור של שטרות הכסף המבוססים על מתכות, כולל שטרות ירוקי הגב. הרעיון של הוצאת השטרות מהמחזור כבר נוסה ונדחה מידית כבר ב-1866. השטרות, כפי שאמר שרמן, "הועדפו מאוד על ידי הציבור". המהומה שגרם המשבר הפיננסי של 1873 הבהירה עוד יותר שצמצום אספקת הכסף תזיק לאמריקאי הממוצע. ועדיין, שרמן ואחרים שאפו להחזרה בסופו של דבר של ההילך החוקי היחיד, הזהב. כפי שהוא אמר בנאום שנשא ב-1874, "המטבעות המבוססים על מטבעות הם בעלי הערך האמיתי ביותר, כפי שמוכר על ידי כל האומות המתורבתות של דורנו".
בחירות 1876
שרמן, שבאותה עת לא היה שבע רצון מגרנט ומממשלו, קיבל על עצמו את המשימה בשמה של הנאמנות למפלגה, והצטרף לג'יימס גרפילד, לסטנלי מתיוס ולפוליטיקאים רפובליקנים נוספים לנסיעה ללואיזיאנה. גם הדמוקרטים שלחו את נציגיהם ושני הצדדים נפגשו כדי לפקח על הבחירות וכך הובטח שקולות האלקטורים של המדינה יגיעו להייז. בכך הסתיימה מעורבותו הישירה של שרמן בעניין והוא שב לוושינגטון, אך המחלוקת לא נפתרה עד אשר התכנסה בוושינגטון ועדה דו-מפלגתית. ימים ספורים לפני תום נשיאותו של גרנט, החליטה הוועדה ברוב צר על כך שרתרפורד הייז יהיה הנשיא ה-19 של ארצות הברית.
הכנת החזרת שטרות הכסף
שרמן והייז הסכימו על אגירת מלאי זהב כהכנה להמרת שטרות הכסף בשטרות מגובים במתכות. הצעד נותר בלתי פופולרי בכמה חוגים והוביל לכמה ניסיונות בלתי מוצלחים לבטלו בסנאט ובבית הנבחרים. באותה עת כבר גבר האמון של הציבור באוצר למידה ששוויו של דולר הזהב עמד על 1.05 דולר בשטרות הירוקים. משעה שהציבור היה סמוך ובטוח שהוא יוכל לפדות את השטרות בזהב, מעטים בלבד אכן עשו זאת. ב-1879, כאשר נכנס החוק לתוקף, רק 130,000 דולר מתוך 346 מיליון דולר נפדו בזהב. שטרות הכסף לא היו עוד תלויים בגיבוי הזהב ולראשונה מאז מלחמת האזרחים הייתה לאומה האמריקאית מערכת מטבע אחידה.
בחירות 1880
חבריו למפלגה של שרמן רחשו לו כבוד בשל האינטליגנציה שלו ועבודתו הקשה, אך תמיד היו ספקות בנוגע לפוטנציאל שלו כמועמד ברמה ארצית. כפי שתיאר אותו אחד הכותבים, שרמן היה "רזה כמו פס רכבת, גובהו מעל מטר שמונים, זקנו קצוץ, שיניו לא נאות וחיוכו קסום כאשר הוא צחק". נאומיו הפומביים של שרמן היו מדויקים ואינפורמטיביים, אך הם מעולם לא היו "מהסוג שעורר רגשות חמים לג'ון שרמן האדם". שלא כמו בליין או קונקלינג, שרמן "לא הקרין אישיות צבעונית ולא משיכה מגנטית". כינויו, "נטיף הקרח מאוהיו" (The Ohio Icicle), שניתן לו בצדק או שלא בצדק, מנע ממנו להגשים את שאיפותיו להיבחר לנשיאות.
רצח גרפילד וחוק פנדלטון
רצח גרפילד על ידי אדם שדרש להתמנות למשרה ממשלתית, הגביר את הדרישה הציבורית לרפורמה בשירות הציבורי. מנהיגי שתי המפלגות הבינו שיעלה בידם למשוך את קולות דורשי הרפורמה אם יפנו נגד מערכת מינויי החסות, וב-1882 החלו המאמצים של שתי המפלגות לטובת רפורמה. בקונגרס הקודם, הניח עמיתו של שרמן מאוהיו, ג'ורג' פנדלטון, הצעת חוק על שולחן הסנאט, שחייבה בחירה של פקידי ממשל על סמך כישוריהם שנבחנו בקפידה, אך הקונגרס דחה את הצעת החוק באופן מידי. בבחירות אמצע הכהונה של 1882 איבדו הרפובליקנים מושבים בבית הנבחרים, זאת בשל המקום המרכזי שתפסה הרפורמה בשירות הציבורי במסע הבחירות של הדמוקרטים. שרמן דיבר בזכות בחירתם של אנשים ראויים וכנגד העברתם של אנשים ממשרותיהם ללא סיבה. הוא התנגד לרעיון שלמשרתי ציבורי יהיו תנאים בלתי מוגבלים להעסקתם, אך האמין שיעילות, לא פעילות פוליטית, צריכה להיות אמת המידה למשך העסקתו של משרת הציבור. שרמן הצביע בעד חוק פנדלטון לרפורמה בשירות הציבורי, שאותו אישר הסנאט ברוב של 38 תומכים מול 5 מתנגדים וקודם לכן העביר אותו בית הנבחרים ברוב של 155 תומכים מול 47 מתנגדים. ב-16 בינואר 1883 חתם עליו הנשיא ארתור.
רקע
החוק עבר בסנאט ברוב סוחף של 52 תומכים מול מתנגד אחד ובבית הנבחרים הוא עבר ללא מתנגדים. ב-2 ביולי 1890 חתם עליו הנשיא הריסון. כאשר חתם הריסון על החוק, הוא העיר, "ג'ון שרמן תיקן את גנרל אלגר". שרמן היה המניע הראשי במהלך להעברת החוק והיה "הדובר הרהוט ביותר בקונגרס של חוק ההגבלים העסקיים". מאוחר יותר נמתחה ביקורת על החוק על נוסחו הפשוט והחוסר במונחים מוגדרים, אך שרמן הגן עליו, באומרו שהוא נוסח על פי השפה והתקדימים של המשפט המקובל. הוא גם דחה את הטענה שהחוק פגע במגזר העסקי מכל וכל, באומרו שהוא רק מתנגד לנוהגים עסקיים בלתי הוגנים. שרמן הדגיש שמטרת החוק היא לא להתנגד לתחרות חוקית, אלא לקרטלים בלתי חוקיים. ניתוח מאוחר יותר של החוק היה נדיב יותר: "החוק של שרמן היה חוק ההגבלים העסקיים הטוב ביותר שהקונגרס של 1890 היה מסוגל לחוקק".
מותו ומורשתו
ג'ון שרמן נפטר בביתו שבוושינגטון ביום שלישי, 22 באוקטובר 1900, פחות מחמישה חודשים לאחר פטירתה של מרגרט רעייתו, כשהוא מוקף בבתו, קרובים וידידים. לאחר טקס אשכבה שנערך בכנסייה האפיסקופלית סנט ג'ון שבוושינגטון, הוא נטמן בבית הקברות של מנספילד לצד רעייתו.
סילבסטר הראשון
חייו
מסמך מזויף בשם Donatio Constantini ("מתת קונסטנטינוס") שחובר, כנראה, במאה השמינית, טען שקונסטנטינוס העניק לסילבסטר סמכות על הפרובינציות הרומאיות, ושימש את האפיפיורות להצדקת התערבותם המדינית בימי הביניים. המסמך הואשם בהיותו מזויף לראשונה על ידי הקיסר אוטו השלישי, במאה העשירית, האשמה שהוכחה כנכונה בתקופת הרנסאנס, על ידי לורנצו ואלה, על ידי בחינת השפה שבה נכתב.
מרדכי קידר (איש מודיעין)
מעצרו ומשפטו
בתקופה שלפני העמדתו של קידר לדין פנה איסר הראל למשטרת ישראל בבקשה שתחקור שוב את שוד הבנק ואת רצח נהג המונית. המשטרה החלה בחקירה, ובידיה היו כבר די ראיות כדי להעמיד את קידר לדין על שני המעשים, כולל הודאותיהם של שני שותפיו לשוד בעפולה שקיבלו מעמד של "עדי מלך", אך לאחר הרשעתו בבית הדין הצבאי החליט היועץ המשפטי לממשלה גדעון האוזנר שלא להמשיך בהליכים.
בתחילת יוני 1959 עוד פרסמו ידיעות על המשפט בעיתונות, אולם זמן קצר לאחר מכן הוצא צו איסור פרסום לגבי הנושא, והפרסומים פסקו. הצו נותר בעינו עד לשחרורו של קידר בשנת 1974. החסיון על מסמכי הפרשה תקף עד ימינו אלה.
האסיר איקס
קידר נכלא בתא מבודד שנבנה במיוחד עבורו בכלא רמלה. כדי שלא לזהותו, הוא כונה "האסיר איקס", ועל השמירה עליו הופקד צוות מיוחד. קידר הוחזק בתא זה במשך שבע שנים (מאוחר יותר נוספו תאים נוספים לאגף שקיבל את הכינוי "אגף איקס" או "אגף האיקסים"). בעת מאסרו למד קידר שפות, השלים תואר בפילוסופיה, והפך לאחד מחסידיו של משה קרוי, אשר תורתו, על האלמנט של האגואיזם המוחלט שבה, שבתה את לבו. בשבתו בכלא, התגרש קידר מאשתו תמר ורדימון, אם בנו ארז.
שחרורו
שישה חודשים לאחר שהשתחרר מהכלא קידר הכיר את תמר אפלבאום-דנציגר, בתו של הפסל יצחק דנציגר, אלמנה ואם לבן ובת, והם נישאו. והוא פתח עסק לתיקון ושיפוץ מכוניות עתיקות יחד עם בנו ארז. בהזמנת משה קרוי נסעו קידר ותמר דנציגר לאוסטרליה, דרכו התוודעו לכתבי ל. רון האברד וכת הסיינטולוגיה. אחר כך עזבו ועברו לטקסס בארצות הברית, שם שוב פתח עסק לשיפוץ מכוניות עתיקות. בשנת 1984 נפרד מתמר אפלבאום-דנציגר והיא חזרה עם ילדיה לישראל, קידר עבר לגור בלוס אנג'לס. בנו ארז התחתן ועבר לגור בלונדון, שם פתח חנות ועסק במסחר. אחר כך הזמין את אביו החורג, חיים אשכנזי (בעלה השני של אמו), להצטרף אליו ולעבוד יחד איתו. חיים נענה, ומאוחר יותר הצטרפו אליו גם אמו ושני אחיו למחצה. אמו ובעלה נספו בשרפה בשנת 1985 בבית כלתם, שנפרדה בינתיים מארז. הבית הוצת ובני הזוג נהרגו, ארז עצמו לא היה בבית באותו יום. התברר שהמעשה היה על רקע פלילי והדבר עורר את חשד המשטרה. אחר כך נעצר ארז בחשד לסחר בקוקאין. לאחר שישב במעצר תשעה חודשים הוא זוכה במאי 1988. בהמשך שינה ארז את שם משפחתו ל"בן חורין" והתגורר בלוס אנג'לס. ארז נפטר ונקבר בישראל ב-2009.
דינוגלריקס
דינוגלריקס (שם מדעי: Deinogalerix; מילולית: "גלריקס הטרור/נוראי") הוא סוג נכחד של קיפוד אשר חי בתקופת המיוקן באי הקדום גרגנו, שכיום מצוי בשטחי פוג'ה שבאיטליה. המאובנים הראשונים של קיפוד מוזר זה התגלו ב-1972 ונמצאו מינים נוספים באזור.
קיפוד מוזר זה שרד רק באי הקדום של סוף המיוקן אשר כנראה נע צפונה עד שהתחבר לדרום איטליה. דבר זה הביא לאיים טורפים מסוכנים יותר או מתחרים על אותם משאבים ואולי הם הכחידו את הקיפוד.
אלישע שפיגלמן
ביוגרפיה
בשנת 1983 ביוזמת שר המסחר והתעשייה גדעון פת מונה שפיגלמן לסגן הציר הכלכלי בניו יורק ומנהל רשות ההשקעות של ישראל בארצות הברית, ובכך הורחק מהטלוויזיה הישראלית. בתפקידו החדש החליף שפיגלמן את יוסי ורדי. בתפקידו כמנהל רשות ההשקעות בארצות הברית כיהן עד לשנת 1987.
הוסה, מלך ברניקיה
הוסה (באנגלית: Hussa; נפטר בשנת 592 לערך) היה מלך ממלכת ברניקיה בצפונה של אנגליה, משנת 585 ועד פטירתו.
לי יונג-סאפ
לי יונג-סאפ (בקוריאנית: 이종섭; נולד ב-20 באוגוסט 1960) הוא לוטננט גנרל דרום קוריאני בדימוס, אשר שימש כסגן יושב ראש המטה המשולב (מקביל לרמטכ"ל) של הכוחות המזוינים של הרפובליקה של קוריאה בין 2017–2018. ב-10 במאי 2022 הוא מונה לשר ההגנה הלאומית.
מד התנגדות
המכשיר הוא למעשה מד זרם (אמפרמטר) אשר לצורך מדידת התנגדות מצורפת אליו סוללה חשמלית כמקור מתח קבוע שעוצמתו ידועה. הסוללה מפעילה מפל מתח על הרכיב, והמכשיר מודד את הזרם העובר במעגל כתוצאה ממפל מתח זה, ומציג את תוצאת המדידה בסקלה אוהמית המציגה את ערכי ההתנגדות המחושבים לזרם הנמדד במתח הידוע.
המתחם הצרפתי בירושלים
בית החולים סן לואי (Saint Louis)
בעקבות פיחות חד במספר עולי הרגל הנוצרים בעקבות חלוקתה של ירושלים הוסב בית החולים להוספיס לטיפול בחולים במחלות חשוכות מרפא ומכון רנטגן.
הצורך באכסניה וייסודה
תחילה נבנה האגף הימני (הצפוני) ומחצית האגף המרכזי שהושלמו ב-1888. האגף השמאלי והקפלה שבמרכז הושלמו ב-1904. מעל לקפלה מתנוססים שני מגדלים מפוארים, בנוסח הבארוק הצרפתי וביניהם הוצב פסל המדונה והילד.
ז'טוליו ורגאס
תקופת הביניים בנשיאות ורגאס
ורגאס, שלימים ינסה ליצור משטר על פי הדגם הפשיסטי האירופי, השיג את השלטון מבלי שנתן לכך כל רמז. בתחילה ניסה להוציא את ברזיל מהשפל הכלכלי באמצעים מקובלים.
המדינה החדשה
בתקופה זו שגשגה כלכלת ברזיל. התיעוש נמשך, והתמקד בתעשייה חדשה - תעשיית הטקסטיל, החינוך התקדם, ונערכה מודרניזציה של הצבא.
ורגאס ומעצמות הציר
ורגאס ראה במלחמה הזדמנות למתן מעט את האלמנטים הקיצוניים של משטרו. הוא לא חשש עוד ממהפכה מימין או משמאל, והכריז על "עידן חדש של חירות לאחר המלחמה", שאמור היה לכלול חנינה לאסירים הפוליטיים, בחירות לנשיאות, ולגליזציה למפלגות האופוזיציה, לרבות המפלגה הקומוניסטית.
אולף קירסטן
קריירה בינלאומית
לקירסטן יש 100 הופעות בינלאומיות בדיוק. 49 הופעות במדי נבחרת גרמניה המזרחית, בהם כבש 14 שערים ו-51 הופעות במדי נבחרת גרמניה המאוחדת, בהן כבש 21 שערים, ו-35 שערים בסך הכל בשתי הנבחרות. עם נבחרת גרמניה המזרחית לא הגיעה קירסטן לטורנירים גדולים, אך עם נבחרת גרמניה שיחק במונדיאל 1994 ומונדיאל 1998, בהם הודחה גרמניה בשלב רבע הגמר, וביורו 2000, בו הודחה גרמניה כבר בשלב הבתים. לאחר יורו 2000 פרש קירסטן מהנבחרת.
תארים
עם דינמו דרזדן:
אגר מקונקי
מצע זה פותח על ידי הבקטריולוג הבריטי אלפרד תיאודור מקונקי בתחילת המאה ה-20.
פיאנקטו
בשחמט, פִיאַנקֶטוֹ (באיטלקית: fianchetto, "איגוף קטן": fiaŋkɛtto) היא טקטיקה של פיתוח כלים, בה הרץ מפותח לשורה השנייה של עמודת הפרש הסמוך, בעוד חייל הפרש מועבר משבצת אחת או שתיים קדימה.
מהות
התרשים משמאל מראה שלושה סוגים שונים של פיאנקטו (לא כחלק ממשחק בפועל, אלא כדוגמאות נפרדות שאוחדו לתוך לוח שחמט יחיד):
ניק האנאוור
ניק האנאוור (באנגלית: Nick Hanauer; נולד ב-1959) הוא יזם, מנהל חברות, משקיע, יועץ עסקי ופעיל חברתי אמריקאי. הוא ידוע בעיקר כאחד מראשוני המשקיעים בחברת אמזון, שם עשה חלק מהונו, ובפעילות החברתית שלו כמבקר חריף של השיטה הקפיטליסטית בארצות הברית ובעולם.
קריירה עסקית
בשנת 1992 חל מפנה בקריירה שלו, כאשר פנה להשקיע בחברות הפועלות באינטרנט. בעצת חברו ג'ף בזוס השקיע בחברת אמזון, שהייתה בין הראשונות שמכרו מוצרים באינטרנט בלבד. הוא שימש כיועץ למועצת המנהלים של החברה עד שנת 2000, אז הקים קרן הון סיכון בשם Second Avenue Partners. במסגרת הקרן הוא השקיע ומכר כ-30 חברות, וביניהן: aQuantive (נמכרה למיקרוסופט), Insitu (נמכרה לחברת בואינג), ברווח כולל של עשרות מיליארדים של דולרים.
ועדות הכנסת
עבודת הוועדות
הרכב הוועדות נקבע על ידי ועדה מסדרת המוקמת לצורך זה לאחר היוודע תוצאות הבחירות לכנסת. החל בכנסת הרביעית הושווה גודלן של הוועדות ובכל אחת מהן כיהנו 19 חברים, כאשר בכנסות הקודמות ניתן יתרון מספרי לוועדת הכנסת וועדת חוקה, חוק ומשפט. בשנת 1994 נחקק חוק הכנסת, שקבע כי מספר חברי הוועדות לא יעלה על 15, למעט ועדות הכנסת, החוקה, הכספים והחוץ והביטחון, בהן מספר החברים מוגבל ל-17. ב-2004 נחקק חוק מיוחד, כהוראת שעה לכנסת השש עשרה, שקבע כי בוועדת הכספים ניתן יהיה למנות 19 חברים. הוראת שעה דומה נחקקה גם בכנסת השבע עשרה.
יושבי ראש הוועדות נבחרים בידי הוועדות עצמן, לפי המלצת ועדת הכנסת. עם זאת, בפועל, שיקול הדעת של ועדת הכנסת ושל חברי הוועדות הוא רק למראית עין, שכן ראשות הוועדות מחולקת בין הסיעות כחלק מההסכמים הקואליציוניים, והסיעות הן שקובעות מי מטעמן יכהן כיו"ר הוועדה. גם חברי כנסת מסיעות האופוזיציה מכהנים כראשי ועדות. בראש הוועדה לענייני ביקורת המדינה חייב לכהן יושב ראש מהאופוזיציה.
חיזיון לאחר הדרשה: יעקב נאבק עם המלאך
תיאור היצירה
יצירה זו, המושפעת מסגנון הציור היפני (ענף עץ המפריד בין חלקי התמונה הוא אלמנט בסגנון זה), וכן מושפעת מפגישתו של גוגן עם הצייר אמיל ברנאר (Bernardt) באותה שנה בה צייר את היצירה. בהיותם בפונט אוון פתחו השנים סגנון במסגרתו אלמנטים שונים ביצירה מפרידים בין חלקיה של היצירה ויצרו את זרם הסינתטיזם.
דייב די, דוזי, ביקי, מיק וטיץ'
היסטוריה
בתחילת דרכם היו רוב הלהיטים קצביים ופשוטים, פרט ללהיט Bend it בסגנון הסירטאקי היווני והלהיט Zabadak בעל סגנון הג'יבריש האפריקאי. בהמשך דרכם הפכו הלהיטים למתוחכמים יותר. הלהיט The Legend of Xanadu הגיע לראש המצעד הבריטי ואחריו החלה הלהקה לאבד פופולריות במכירות. Don Juan בעל הסגנון הספרדי כבר לא הגיע לעשרים הגדולים ואחרי שני להיטים נוספים פרש דייב די לקריירת סולו שהביאה להיט אחד למקום ה-42. דוזי, ביקי, מיק וטיץ' המשיכו בלעדיו, הקליטו להיט אחד שלא נכנס למצעד והתפרקו.
יוסף יצחק אופן
ביוגרפיה
בחודש שבט ה'תשע"ט עבר אירוע מוחי קל. בחודש אדר א', לאחר פטירת הרב משה מרדכי אורנשטיין ששימש כמשפיע ראשי בישיבת חסידי חב"ד ליובאוויטש צפת, מונה הרב אופן למלא את מקומו.
פעילותו
מדריך את תלמידיו בעבודת ה' להתבונן בתורת החסידות ולהתפלל באריכות. הוא סבור שזהו דרך של התקשרות וקיום רצונו של הרבי מלובביץ'.
הרב אופן מתנגד ללימודי חול בתלמודי תורה.
פורט פואד
היסטוריה
העיר הוקמה בשנת 1927 כדי להגביר את התנועה והאיכלוס באזור, ונקראה על שמו של מלכה הראשון של מצרים בעידן החדש פואד הראשון.
במעלה מדרגות היכל המשפט
במעלה מדרגות היכל המשפט (בצרפתית: Grand escalier du Palais de justice) היא ליתוגרפיה משנת 1848 של הצייר הצרפתי אונורה דומייה. היצירה היא חלק מסדרת ציורים ביקורתיים של דומייה בשם "Les Gens de Justice'" נגד מערכת המשפט הצרפתית בזמנו.
יהודה עדר
ביוגרפיה
עדר הפיק מספר אלבומים ישראליים מפורסמים, בהם "ירח" לשלמה ארצי, "שלום לתמימות" לרונית שחר, "יאללה ביי" לאריאל הורוביץ, "...וגלוי עיניים" למאיר אריאל, "מה החזאי מבין" ו"איך עושים מים" ללהקת "אבטיפוס" ואת התקליטון "אף אחד לא מזיל דמעה / מישהו אוהב אותך" לשמוליק צ'יזיק.
לודביק סבובודה
לאחר המלחמה
סבובודה זכה לפופולריות רבה בקרב הצ'כים והסלובקים כאחד. בשנת 1978, תחת השלטון הקומוניסטי, הוא זכה במקום שני בסקר של הצ'כי הגדול בכל הזמנים. אך גם לאחר נפילת השלטון הקומוניסטי ומחיקת הנצחתם של מנהיגים קומוניסטים בצ'כוסלובקיה, שמו נקרא על רחובות ברחבי צ'כיה וסלובקיה ובשנת 2003 הוא היה במקום העשירי בסקר של הצ'כי הגדול בכל הזמנים. עם זאת, תפקודו ב-1948 וב-1968 שנוי במחלוקת. יש הרואים בו איש של פשרה שמנע שפיכות דמים ולא רצה עוד מלחמה ולעומתם יש הרואים בו אדם שניצל את מעמדו הפופולרי כדי לפנות את הדרך להשתלטות קומוניסטית.
יופ וסטרוויל
פעולות ההצלה
פעם אחר פעם ניצל יופ ממאסר, אך הוא לא הפסיק את פעולתו גם לאחר מאסרה של ויל אשתו. אז כבר התחקו הנאצים אחר חברי קבוצת וסטרוויל. יופ סייע בהצלתם של מעל 300 נערים ונערות. חלקם הוסתרו באוטרכט על יד חסידת אומות העולם הטי פאוטה.
לכידתו וההוצאה להורג
יופ נעצר ב-11 במרץ 1944 תוך כדי ניסיון להבריח שתי אחיות יהודיות מקבוצת לוסטרכט את הגבול ליד העיר איינדהובן. מקום זה היה ידוע כמסוכן ביותר עקב תנאי הטופוגרפיה: השטח אפשר לשוטרי הגבול להיות בלתי נראים. כך החלו חמישה חודשים של עינויים וסבל נוראי בשעה שנחקר כדי שיסגיר את שותפיו. יש לציין כי מאחר שהאיש שאת זהותו הבדויה לקח לעצמו היה מבוקש על ידי הגרמנים על עבירות של חבלה ורצח, נאלץ לגלות את זהותו האמיתית. באותו זמן של תנאים וסבל בלתי אנושיים המשיך לעודד את חבריו לדרך. כשהוא מודע לאפשרות שירצח בידי הגרמנים חשב על אפשרויות בריחה אך מזלו בגד בו. בתאריך 11 באוגוסט 1944 הוצא יופ וסטרוויל להורג יחד עם שלושה אחרים כנקמה על התנקשות באיש אס אס. בן ארבעים וחמש היה במותו.
קתדרלת ריימס
פנים
פנים הקתדרלה הוא באורך 138.75 מטר (מבחוץ אורכה כ-149 מטר), ברוחב 30 מטר בספינה הראשית ובגובה 38 מטר במרכז. פנים הכנסייה מורכב מספינה ראשית עם שתי סיטראות, מבית רוחב עם אגפים, בית מקהלה עם אגפים כפולים ומאפסיס עם אמבולטוריום ו-5 קפלות היוצאות ממנו. הספינה הראשית מקורה בקמרונות צלעות בעלי 4 צלעות ומחלוקת ל-3 אזורי קיר: קומת הקשתות, קומת הטריפוריום וקומת התאורה. קומת הקשתות נתמכה בידי עמודים מורכבים עם כותרות בצורת צמחים. כמו בקתדרלת שארטר, החלונות בקומת התאורה הורכבו מצמדי חלונות שאוחדו לחלון אחד באמצעות חלון עגול מעליהם. חידוש זה, בניגוד לשארטר, אומץ גם בחלונות הספינה המשנית שבקומת הקשתות.
הקתדרלה מכילה שטיחי קיר באיכות גבוהה. מביניהם הסדרה החשובה היא זו שהוצגה על ידי רובר דה לנונקור (Robert de Lenoncourt), הארכיבישוף בתקופתו של פרנסואה הראשון מלך צרפת, המייצג את חיי מרים, אם ישו. צפון בית הרוחב מכיל עוגב איכותי בתוך תיבה גותית Flamboyant. שעון בית המקהלה מקושט בדמויות מכניות מוזרות. מספר ציורים, מאת טינטורטו (Tintoretto), ניקולא פוסן (Nicolas Poussin) ואחרים, וכן גילוף בעץ ומסילות המקהלה, גם הם ראויים לאזכור. הצייר מארק שאגאל תרם מספר ויטראז'ים לקתדרלה שהותקנה בה מאוחר יותר.
אוצר הקתדרלה, הנמצא בארמון טו, מכיל את "השפופרת הקדושה", היורשת של השפופרת העתיקה שבה משחו מלכים צרפתים, שנשברה בעת המהפכה הצרפתית, ושברים ממנה מוכלים בשפופרת הנוכחית.
Playlist: The Very Best of Toni Braxton
רקע ותוכן
האוסף מכיל את השירים המצליחים ביותר של ברקסטון לצד מספר שירים פחות מוכרים וגרסת רמיקס לשיר "Spanish Guitar". סך הכל מכיל האלבום 14 שירים. בשנת 2013, יצאה מהדורה מחודשת לאלבום הלהיטים, אשר חלק משירי האלבום המקורי הוחלפו בשירים אחרים פחות מוכרים של ברקסטון. גם מהדורה זו כללה 14 שירים.
צייר החמניות
צייר החמניות (בצרפתית: Le Peintre de Tournesols) הוא ציור שמן על בד מעשה ידי הצייר הצרפתי פול גוגן. יצירה זו היא דיוקן של חברו הטוב של גוגן, וינסנט ואן גוך, שצייר גוגן בדצמבר 1888 בעת שביקר אצל ואן גוך בארל.
גוגן הוזמן לארל על ידי ואן גוך, אשר רצה להקים מושבת אמנים בארל. גוגן נשאר בארל חודשיים בלבד, ולאחר ריב עם חברו (לאחר שוואן גוך כרת לעצמו את האוזן), עזב את המקום. בעת שהותו בארל התארח גוגן בחדר ובו ציורי החמניות של ואן גוך. גוגן התרשם מהם והחליט להקדיש יצירה לוואן גוך, בה הוא מתואר כמצייר אותם. ביצירה מתואר ואן גוך בשלבי סיום אחד מציורי החמניות. ציור החמניות כמעט מושלם, וואן גוך ביצירה נראה מרוכז, אך מרוצה מהתוצאה.
שרגא ווייל
ביוגרפיה
שרגא ווייל נפטר בפברואר 2009, ונקבר בבית העלמין של קיבוץ העוגן.
רבקה לוביץ
ביוגרפיה
בשנים 1989–1993 שהתה בדרום אפריקה, שם כיהן בעלה כרב קהילה בקייפטאון. לימדה שם יהדות בחטיבת הביניים "הרצליה" והייתה פעילה בקבוצת נשים יהודיות, שעסקה בנושאים דתיים כגון מחיצה בבית הכנסת, בקבוצת נשים אפריקאיות וגם בארגון הבינלאומי W.C.R.P.
מבצע היפופוטם
הטלת המצב הצבאי
האזורים עליהם הוטל המצב הצבאי נותקו משאר חלקי הארץ, הוטל עליהם עוצר לילה, ונאסרה כניסה של תושבים מאזורים אחרים. תנועת האוטובוסים נפסקה, הופסקה פעילות בתי המשפט האזרחיים והושבתו שירותי הדואר והטלפון. עם זאת בתי הספר לא נסגרו, העיתונים יצאו לאור וגם מקומות הבידור המשיכו לפעול.
במסגרת המשטר הצבאי הוקנו סמכויות השלטון האזרחי לצבא. במקום בתי המשפט האזרחיים שבוטלו הוקמו בתי-משפט צבאיים עם סמכויות לשיפוט מהיר. לחיילים שהשתתפו במבצע הוענקו סמכויות של שוטרים וניתנה להם הרשות לעצור כל אדם חשוד וכן לירות בכל אדם שלא יציית להוראותיהם.
איריס
איריס (ביוונית עתיקה: Ἶρις) הייתה אלת הקשת בענן במיתולוגיה היוונית. במקרים מסוימים הייתה האנשה של הקשת בענן, ושליחת האלים. תפקידה היה להעביר את פקודותיהם והוראותיהם של האלים אל בני האדם, ועל מנת למלא את תפקידה זה היא נעה במהירויות עצומות והגיעה אל האדמה, מעמקי הים ואף אל העולם התחתון. היא בייחוד נזכרת כשליחתה של הרה, מלכת האלים.
פשע מלחמה
העמדה לדין של "פושעי מלחמה"
פשעי מלחמה הם עבירה לפי החוק הבינלאומי, ולכן העמדה לדין בגין עבירות אלה עשויה להיות בפני טריבונל בינלאומי המוקם למטרה זו, בעקבות מלחמה שבה נעשו פשעי מלחמה בהיקף נרחב. טריבונלים מסוג זה:
שלמה הירשל
משפחתו
הוא הוריש לשני בניו סכום כסף גדול, אך ציווה עליהם בצוואתו שלא ישתקעו בלונדון אלא בפולין. שניהם גרו תקופה בקרקוב ובהמשך עלו לארץ ישראל:
ג'יימס קלאוול
הקריירה הקולנועית
הבריחה הגדולה, הוא סרטו המוכר ביותר של קלאוול, אותו עיבד יחד עם וו. ר. בורנט מספר של פול בריקהיל. הסרט, שנחשב לסרט קאלט, מספר את סיפורם האמיתי של מספר אמנים אסירים שכבר ברחו בעבר ממחנה־שבויים וכעת כלואים בתוך מחנה אשר אמור להיות חסין מבריחות, בזמן מלחמת העולם השנייה. בחלקו הראשון של הסרט השבויים רק מנסים להסיח את דעת השומרים בשעה שהם חופרים את דרכם החוצה, בעוד החלק השני הופך הרפתקה בשעה שהאסירים משתמשים בכל כלי־תחבורה אפשרי כדי לצאת מאירופה הכבושה.
גם את לאדוני באהבה, יצירתו הקולנועית הבאה, הוא עיבד מספר של אדוארד בראית'וויט.
קי מטקומבה התחתון
היסטוריה
קי מטקומבה התחתון היה אחד הידועים באיי הקיז בשם הימצאות מים מתוקים על האי - באר מים בקצהו הצפוני של האי הייתה הבאר היחידה בכל איי הקיז, דבר שהפך את האי לנקודת עצירה לספינות הרבות החולפות באזור.
לאחר מלחמת העולם השנייה, נמכר האי כולו במחיר של 120,000 דולרים ללואיס הול, ג'ק דייוויס, ואליס גידאונז, אשר הקימו באי שכונת מגורים. במהלך הבנייה התגלו תילי קבורה אינדיאניים. בחלקו הדרומי של האי הוקם מחנה של תנועת הצופים של אמריקה, בו מבצעים אלפי חברי הארגון פעילות ימית מדי שנה.
סיאט 1200/1430 ספורט
סיאט 1200/1430 ספורט (בספרדית: SEAT 1200 Sport/ 1430 sport) הם 2 סוגי מכוניות כמעט זהות, בתצורת קופה, (1,200 סמ"ק ו-1,430 סמ"ק), אשר יוצרו על ידי יצרנית כלי הרכב הספרדית סיאט בין השנים 1975–1981.
קרקס גווארני
קוטרו של הקרקס כשישה קילומטרים, וגובה הקירות התוחמים אותו כ-1,500 מטר. מבין הפסגות המתנשאות מעליו, הפסגה הגבוהה ביותר היא פסגת מרבורה, שגובהה 3,248 מ' מעל פני הים. באחד מקירות הקרקס מצוי מפל גווארני, שגובהו 422 מטר, והוא המפל הגבוה באירופה.
Calibre (תוכנה)
תיוג
ניתן לחפש ביעילות רבה קבצים בספריית המדיה באמצעות מידע אשר נמצא בתגיות ובמסדי הנתונים. התכונה מכילה עורך תגיות התומך במספר גדול של פורמטים.
רב-זיפיות
רַב-זִיפִיּוֹת (שם מדעי: Polychaete) היא מחלקה השייכת למערכת התולעים הטבעתיות. התולעים הרב-זיפיות נקראות כך, משום שבצידי גופן יש להן בליטות ובהן זיפים קשים. יש אלפי מינים ימיים, שחלקם טורפים וחלקם מסננים מן המים את הפלנקטון וניזונים ממנו. תולעים רב-זיפיות חיות במקומות רבים כגון חורי סלעים, שטחי אצות, על ובתוך אלמוגים חיים, על ספוגים, קווצי עור, על ובתוך צורבים וכדומה. רק רב-זיפיות בוגרות מעטות חיות במים החופשיים. במצב פגות וטרום פגות צפות רב-זיפיות במים לפני שהן מתיישבות.
מיי-בריט מוסר
קריירה
מוסר קיבלה תואר בפסיכולוגיה מאוניברסיטת אוסלו בשנת 1990, ובאותה אוניברסיטה קיבלה את תואר הדוקטור בנוירופיזיולוגיה בשנת 1995, בהנחייתו של פרופ' פר אנדרסן. בין השנים 1994–1996 עשתה בתר-דוקטורט עם ריצ'רד מוריס במרכז למדעי המוח של אוניברסיטת אדינבורו. הייתה לפוסט-דוקטורנטית אורחת במעבדתו של ג'ון אוקיף בקולג' האוניברסיטאי של לונדון.
אקמי
שימושים בסרטים המצוירים
אקמי משווקת מוצרים וחפצים שונים, מטילים וחומרי נפץ ועד צעצועים, ממתקים ואפילו תרופות. אקמי מופיעה פעמים רבות בסרטוני רוד ראנר ווייל אי. קיוטי - בסרטונים אלו משתמש הזאב בחפצים שהוא רוכש מאקמי כדי לתפוס את רוד ראנר, ציפור גדולה וזריזה מאוד.
יהדות המחוז היהודי האוטונומי
יהדות המחוז במאה ה-21
ב-2006 הייתה תחנת רדיו פעילה ביידיש. הרב אפרים קולפק, הרב הראשי של בירוביג'אן ונציג חב"ד באזור, אמר: "היום אפשר ליהנות מהיתרונות של תרבות היידיש ולא לפחד לחזור למסורת היהודית. זה בטוח, בלי שום אנטישמיות ואנחנו מתכננים לפתוח כאן את בית הספר היהודי הראשון". אפרים מונה לרבה של בירוביג'אן בשנת 2019. הוא גם מנחה את תוכנית הטלוויזיה הרוסית יידישקייט. בשנת 2004 נפתח בית הכנסת האורתודוקסי "בית מנחם". הרב קולפק אמר בפתיחתו שיש כ-4,000 יהודים בירוביג'אן, שהם קצת יותר מ-5% מאוכלוסיית העיר המונה 75,000 תושבים. הקהילה היהודית בירוביג'אן הונהגה על ידי לב טויטמן, עד מותו בספטמבר 2007.
אייכה
בתרבות: אחר:
אינטר מיאמי
היסטוריה
בנאום "מצב הליגה" בדצמבר 2013 הצביע גרבר על בקהאם וסיימון פולר כבעלים הפוטנציאליים במיאמי. מאוחר יותר באותו חודש, ב-17 בדצמבר, הצביעו נציבי מחוז מיאמי-דייד פה אחד, כדי לאפשר לראש המחוז קרלוס חימנס לנהל משא ומתן עם קבוצת הבעלות בהובלת בקהאם על בניית אצטדיון חדש במרכז מיאמי.
הרכבת פונקציות
תכונות
התכונה החשובה ביותר של הרכבת פונקציות היא האסוציאטיביות של הפעולה: אם אפשר להרכיב את h על g ואת g על f, אז. בזכות תכונה זו, והעובדה שלמערכות של פונקציות יש תפקיד מרכזי כל-כך במתמטיקה, מרבית הפעולות במבנים אלגבריים, ובראשם החבורות, הם אסוציאטיביים. לדוגמה, אוסף כל הפונקציות מקבוצה X לעצמה הוא מונויד. פונקציה שהיא פונקציה חד-חד-ערכית ועל היא הפיכה: קיימת  כך ש- וגם  (דהיינו, ההרכבה g \circ f היא פונקציית הזהות על X, ובנוסף ההרכבה f \circ g היא פונקציית הזהות על Y). למעשה, אם קיימת פונקציה g שכזו היא יחידה, ולכן מכונה "הפונקציה ההופכית של f" ולרוב מסומנת ב-f^{-1}.
פרס גראמי לאלבום הראפ הטוב ביותר
נכון לשנת 2019, הראפר אמינם מחזיק בשיא הזכיות בקטגוריה עם שישה פרסים. לורן היל הייתה לאישה הראשונה הזוכה בפרס, כאשר זכתה בו בשנת 1997 כחלק מהרכב הפוג'יז. קארדי בי הייתה לזמרת הראפ הראשונה שזוכה בפרס כאמנית סולו, כאשר זכתה בפרס הזה בשנת 2019 עם אלבומה Invasion of Privacy. הראפר האמריקאי קניה וסט זכה בפרס ארבע פעמים, וההרכב Outkast זכה בפרס פעמיים. ג'יי זי מחזיק בשיא במספר המועמדויות עם אחת עשר מועמדויות. בשנת 2013 הפך הראפר הקנדי דרייק לזמר הראשון בהיסטוריה שזכה בפרס ולא נולד בארצות הברית. להקת דה רוטס הייתה מועמדת לפרס חמש פעמים, אך מעולם לא זכתה בו. אמינם וקניה וסט הם הזמרים היחידים שזכו בפרס פעמיים ברציפות, כאשר אמינם הצליח לעשות זאת פעמיים. בשנת 2016 המיקסטייפ של דרייק If You're Reading This It's Too Late, הפך לאלבום המיקסטייפ הראשון בהיסטוריה שזכה למועמדות בטקס גראמי. בשנת 2017 המיקסטייפ של צ'אנס הראפר זכה בפרס זה.
וול סטריט
שנים ראשונות
ישנן גרסאות שונות על האופן שבו "דה ואלסטראט" ("de Waalstraat") (מילולית: רחוב וולוני ) בעל השם ההולנדי קיבל את שמו. ניתן לשקול שני הסברים סותרים.
המאה ה-19
בעשורים הראשונים של המאה ה-19, החלו להתקבץ ולקום באזור בתי מגורים ועסקים, אך ככל שעבר הזמן יותר ויותר העסקים קבעו יתד באזור. ההיסטוריון בורווז (Burrows) מתאר זאת כך: "ישנם סיפורים ישנים של בתי מגורים של אנשים, שמוקפים ברעש של עסקים ומסחר והבעליהם מתלוננים כי לא ניתן לעשות דבר בעניין". פתיחתה של תעלת אירי בתחילת המאה ה-19 הביאה, באופן ישיר, לפריחה מוגברת בעסקים של העיר ניו יורק, מכיוון שהיה זה הנמל המזרחי הגדול היחיד שהייתה אליו גישה ישירה דרך נתיבי מים פנימיים לנמלים בימות הגדולות. עקב כך הפכה וול סטריט ל"בירת הכסף של אמריקה".
תחילת המאה
בשנת 1905 נבנה סניף דואר בוול סטריט 60. במהלך שנות מלחמת העולם הראשונה, מדי פעם נעשו מאמצי גיוס כספים לפרויקטים כמו המשמר הלאומי.
אסדרה
—  פיטר קר ב"ניו יורק טיימס", 1987.
המאה ה-21
"'... רוג'רס מארוול עיצב סוג חדש של עמודון בטון, פיסת פסל בעלת פנים אשר משטחיו הרחבים והמלוכסנים מציעים לאנשים מקום לשבת בו בניגוד לעמודון הבטון הטיפוסי, שהוא בלתי ניתן לישיבה. עמודון הבטון, שנקרא נוגו, נראה קצת כמו אחד מארמונות התרבות הלא שגרתיים של פרנק גרי, אבל הוא כמעט ולא ביטא חוסר רגישות לסביבתו. משטחי הברונזה שלו מהדהדים למעשה את הפתחים הגדולים של מקדשי המסחר של וול סטריט. הולכי רגל חומקים בקלות ביניהם כשהם עושים את דרכם לוול סטריט מהאזור שמסביב לכנסיית השילוש הקדוש ההיסטורית. מכוניות, לעומת זאת, לא יכולות לעבור.'"
— בלייר קמין בשיקגו טריביון, 2006
כלכלת ניו יורק
שבע החברות הגדולות בוול סטריט בעשור הראשון של המאה ה-21 היו בר סטרנס, ג'יי פי מורגן צ'ייס, סיטיגרופ, גולדמן זקס, מורגן סטנלי, מריל לינץ' וליהמן ברדרס. במהלך המיתון של 2008-2010, רבות מהחברות הללו, כולל ליהמן, יצאו מהעסק או נקנו במחירים נמוכים מאוד על ידי חברות פיננסיות אחרות. בשנת 2008, ליהמן הגיש בקשה לפשיטת רגל, בר סטרנס נקנתה על ידי ג'יי.פי מורגן צ'ייס, בכפייה על ידי הממשלה הפדרלית של ארצות הברית, ומריל לינץ' נקנתה על ידי בנק אוף אמריקה באילוץ דומה. כישלונות אלה סימנו צמצום קטסטרופלי של וול סטריט בעוד התעשייה הפיננסית עברה שינויים וארגון מחדש. מאחר שהתעשייה הפיננסית של ניו יורק מספקת כמעט רבע מכלל ההכנסות המיוצרות בעיר, ומהווה 10% מהכנסות העיר ממסים ו-20% מהכנסות המדינה, למיתון היו השלכות עצומות על אוצרות הממשלה. על פי הדיווחים, ראש עיריית ניו יורק, מייקל בלומברג, גלגל במשך תקופה של ארבע שנים מעל 100 מיליון דולר בתמריצי מס כדי לשכנע את גולדמן זקס לבנות מטה בן 43 קומות ברובע הפיננסי ליד אתר מרכז הסחר העולמי ההרוס. בשנת 2009, הדברים נראו קודרים במקצת, כאשר ניתוח של אחד מהיועצים מבוסטון קונסלטינג גרופ הצביע על כך ש-65,000 משרות אבדו לצמיתות בגלל השפל. ברם, באותה עת היו סימנים שמחירי הנכסים במנהטן יתאוששו עם עליות מחירים של 9% מדי שנה ב-2010, ובונוסים שולמו פעם נוספת, עם בונוסים ממוצעים של יותר מ-124,000 דולר ב-2010.
כלכלת ניו ג'רזי
האזור המשמעותי ביותר עם תעסוקה הקשורה לוול סטריט הוא בג'רזי סיטי. בשנת 2008, תעסוקת "מערב וול סטריט" תרמה כשליש מהמשרות במגזר הפרטי בג'רזי סיטי. בתוך אשכול השירותים הפיננסיים היו שלושה מגזרים עיקריים: יותר מ-60% היו בענף ניירות הערך; 20 אחוז היו בבנקאות; ו-8 אחוזים בביטוח.
אישים הקשורים לרחוב
אנשים רבים הקשורים לוול סטריט התפרסמו; למרות שברוב המקרים המוניטין שלהם מוגבל לחברים בקהילות תיווך המניות והבנקאות, אחרים זכו לתהילה לאומית ובינלאומית. עבור חלקם, כמו מנהל קרן הגידור ריי דאליו, התהילה שלהם נובעת מאסטרטגיות השקעה מיומנות, מימון, דיווח, פעילויות משפטיות או רגולטוריות, בעוד שאחרים כמו איוון בוסקי, מייקל מילקן וברנרד מיידוף זכורים בשל כישלונותיהם הבולטים או השערוריות שהיו במרכזן.
תחבורה
מתחת לוול סטריט ישנן שלוש תחנות רכבת תחתית:
היולנדיט
ככל מינרל טקטוסיליטי המבנה של ההיולנדיט הוא מרחבי, כאשר כל אטום חמצן מחובר לאטום צורן או אלומיניום, אבל המבנה העיקרי הוא דמוי לוחיות המחוברות אחת לשנייה על ידי מספר מעט של קשרים המרוחקים האחד ממשנהו. בכל לוחית יש פתח בצורת טבעת. סדרת הפתחים הקיימים בלוחיות הנערמות אחת על גבי השנייה יוצרת תעלות ברוחב המאפשר ליונים עד גודל מסוים לעבור בתוכו ולכן יכול ההיולנדיט לשמש כמסננת של חומרים כימיים.
צינורן השונית
בתחילת חייו, צינורן השונית הוא חילזון בעל קונכייה צינורית דחוסה ומפותלת. כאשר הוא מגיע לגודל של כ-22 מ"מ, שזה מצבו העוברי, הוא מתיישב התיישבות קבע על מושבת אלמוגים, על אלמוג גוש או על צורבן לשם הגנה, וממשיך לגדול שם.
הצינורנים יכולים לחיות גם בתור קבוצה באלמוג אחד, ורביתם מתבצעת על ידי הדגרת ביצים עד לבקיעתן בתוך צינור הנקבות.
בליזארד (קומיקס)
בליזארד (באנגלית: Blizzard; בעברית: סופת קרח) הוא דמות בדיונית של נבל-על המופיעה בחוברות הקומיקס איירון מן ביקום מארוול קומיקס. דמותו הופיעה לראשונה בחוברת Strange Tales #45 מספטמבר 1963, ונוצרה על ידי הכותבים סטן לי וג'ורג' ברנשטיין והמאייר דוק הק.
בליזארד הוא אלטר אגו אותו חלקו שלוש דמויות - רוברט שאפנקה, דונלד גיל ורנדל מאקלין. בליזארד הראשון היה מדען הונגרי בעל אובססיה לחיי נצח ומומחה לקריוניקה. שאפרקה עבד בתעשיות סטארק וגנב כספים ממנהל החברה, טוני סטארק. שאפרקה בנה חליפה מיוחדת, וזכה לכינוי "ג'ק פרוסט" מהעיתונאים לפני שהובס על ידי איירון מן. שאפרקה חוזר תחת הכינוי "בליזארד", נכלא, ומשוחרר על ידי אלקטרו. השניים מנסים להשתלט על מערכת העיתון "הדיילי ביוגל", אך מובסים על ידי ספיידרמן ודרדוויל. ג'סטין האמר שכר את בליזארד לצבא נבלים, ואחרי שהאמר מובס, בליזארד חוזר לזהות ג'ק פרוסט ונלחם בענק הירוק. בליזארד הראשון נהרג בידי איירון מן 2020.
קובלאי חאן
קוּבּלַאי חַאן (במונגולית:Хубилай хаан, סינית מסורתית: 忽必烈; 1215 – 1294) היה מנהיג צבאי, חאן האימפריה המונגולית בשנים 1260–1294, מייסד שושלת יואן הסינית והקיסר הראשון שלה. אחיו של קובלאי חאן - הולאגו, היה מייסד השושלת האילח'אנית בפרס.
הכתרה ומלחמת אזרחים
עם מות אחיו מונגקה, ב-1260 ירש קובלאי את השליטה באימפריה כולה. תחת שלטונו, האימפריה זכתה לתקופה של שגשוג.
איזאנמי
איזאנמי (ביפנית: イザナミ, היא שמזמינה), אלה במיתולוגיה היפנית, אחותו ובת זוגו של איזאנגי (הוא שמזמין).
אראסט פנדורין
ביוגרפיה בדיונית
ילדותו ותבגרותו של ארסט פטרוביץ' עברו בשפע, הוא קיבל השכלה טובה בבית וגימנסיה אנגלית, הילד אימץ באופן מושלם את השפה האנגלית, והחינוך בגימנסיה הקלאסית כלל באופן מסורתי צרפתית, גרמנית ולטינית. לאחר מכן, ארסט פטרוביץ' שלט בבולגרית וטורקית במהלך השתתפותו במלחמת רוסיה-טורקיה, יפנית, בתקופת כהונתו כסגן קונסול האימפריה הרוסית ביוקוהמה, יפן. בגיל חמישים הוא תכנן ללמוד סינית וערבית. בגיל חמישים ואחת, למד ספרדית ובגיל חמישים ושתיים, איטלקית.
ב-שנת 1884, פנדורין חושף רצח סוחר העתיקות פריאכין. מחקירת פנדורין שהושלמה בהצלחה, יש מחרוזת ירקן עתיקה שהייתה שייכת לחכם הסיני טה גואנגזי. במהלך חייו הבאים, חרוזי המחרוזת הללו יסייעו למחצה לפנדורין לרכוש "הארה לא רציונלית". בהמשך יוריש את מחרוזת התפילה לבנו אלכסנדר והנכד ניקולאי. מתואר בסיפור "מחרוזת ירקן". ב-1886, מול פנדורין מתמודד נוכל המצאה שמכונה מומוס. במהלך החקירה הזו, לפנדורין יש עוזר חדש - פקיד זוטר בשם אניסיי פיטירימוביץ' צבעונימוב. מתואר בסיפור מתוך משימות מיוחדות.
ב-1894, ויומינג ארצות הברית, אראסט פנדורין, בהזמנתו של קולונל מוריס סטאר (יליד רוסיה, מאוריציוס כריסטופורוביץ' סטארובוזדביצ'נסקי) מגיע למערב הפרוע כדי לחקור אירועים המסתוריים הקשורים להופעה במקום שנקרא עמק החלומות של כנופיית פשע. במהלך החקירה, אראסט פטרוביץ' יצטרך להתמודד עם אינדיאנים, מתנחלים מורמונים, מתיישבים רוסים מקהילת "קרן האור", פרש מסתורי חסר ראש, בוקרים המרתקים, וגם לפגוש את העלמה קליגן, שהפגישה איתה תהפוך לאחת ההרפתקאות המרגשות ביותר של פנדורין. מתואר בסיפור "עמק החלומות" ברומן "מחרוזת ירקן".
ב-1900 פריז. במהלך התערוכה העולמית, אראסט פטרוביץ', יחד עם מאסה, עוצר את הפורץ המפורסם - הגנב לה קולברה (מתואר ברומן פשוט מאסה). ארסט פנדורין חוזר לרוסיה לזמן קצר, עם הופעתו של "מועדון המתאבדים" במוסקבה. בחקירת המקרה של "מועדון המתאבדים" פנדורין פוגש את מריה מירונובה, אדם מודרני ומתקדם שמעדיף את השם "קולומביין". מתואר ברומן אהובת המוות.
ב-1905 עם פרוץ מלחמת רוסיה-יפן, פנדורין, שחיפושיו אחר אוצרות תת-ימיים החלו להניב את התוצאות הראשונות, מחליט לחזור מהגלות למולדתו, מכיוון שהוא מבין שמומחים על יפן נדרשים בדחיפות במולדתו... יתרה מכך, אי-רצונו האישי, המושל הכללי במוסקבה, הדוכס הגדול סימון אלכסנדרוביץ', כבר מת בקרמלין מפצצה קטלנית. פנדורין אמון על הבטחת בטיחות הרכבות הרוסיות; מאסה, שעבורו אדונו רכש דרכון עם שם סיני. במהלך הלחימה במזרח הרחוק, במלחמה בין שתי מדינות מולדתו, מקפיד באופן עקרוני על נייטרליות במסגרת חקירות מתמשכות, אך באופן אישי פנדורין ממשיך להתנשא עליו. סוכן יפני הפועל ברוסיה בשם מפקד המטה וסילי ריבניקוב (המכונה גם מר סטן) ומוכר לשירות המודיעין הנגדי הרוסי בכינוי "קלמיק" מתכוון לבצע פעולות חבלה ברכבת החשובה ביותר. מתקני תשתית של הרכבת הטרנס-סיבירית, שתוביל לשיתוק מלא של האספקה הצבאית ותאפשר ליפן לנצח במלחמה. דמותו של מרגל יפני המכנה את עצמו "קפטן המטה ריבניקוב". קפטן המטה המסתורי, ריבניקוב, נמצא בזמן בכל מקום ואף על פי שהחקירה הצליחה לעלות על עקבותיו, כמעט תמיד הוא מצליח להקדים לפחות צעד אחד לפני יריביו. אך באופן בלתי צפוי משימתו של ריבניקוב מונעת מנסיבות אישיות. הוא לומד שפנדורין מנהל את החקירה. שמו האמיתי של ריבניקוב אינו ידוע. אך ידוע שהוא מגיע משבט טמבה והוא נינג'ה. קפטן המטה המסתורי ריבניקוב (המכונה מר סטן, המכונה "קלמיק" ו"אקרובט") התגלה כבנם של פנדורין ומידורי משבט טמבה. מידורי עצמה לא מתה, כפי שחשב פנדורין. היא נאלצה לציית לאביה ולזייף את מותה שלה, אך אראסט מעולם לא מגלה על כך. אירועים אלה מתוארים בכרך הראשון ובאפילוג לרומן מרכבת היהלום.
יהודי רוסיה בישראל
יהודי רוסיה בישראל הם עולים לישראל מקהילות יהדות רוסיה ויהדות ברית המועצות וצאצאיהם, המתגוררים כיום בתוך מדינת ישראל. הם מונים בסביבות 1,200,000 נפשות.
לא יהודים על פי ההלכה
כ-300,000 יוצאי ברית המועצות שאינם יהודים מבחינה הלכתית חיו בישראל נכון לשנת 2007.
יוסף אלבו
קורות חיים
פרופסור אורבך הגדיר את רבי יוסף אלבו כ'פילוסוף האחרון של יהדות ספרד'.
הליגה האזורית (גרמניה)
1974-1994
ב-1974 הוחלט על שינוי מבנה הליגות בגרמניה והוחלט על הקמת ליגה שנייה מצומצמת. בסיום עונה זו עלו הקבוצות שסיימו במקום ה-2 בכל ליגה לפלייאוף העלייה לבונדסליגה ואילו שאר קבוצות הליגה חולקו על פי ביצועים בשנים קודמות, חלקן שובצו לליגה החדשה המחולקת לשני מחוזות ומרכיבה את הליגה ה-2 ושאר הקבוצות ירדו לאוברליגה האזורית אשר הפכה לליגה השלישית. בשלב זה בוטלה הליגה והתמזגה אל תוך הבונדסליגה השנייה.
1994-2000
בשנת 1994 עם שינוי מבנה הליגות בגרמניה והרגיונל-ליגה הוקמה מחדש כליגה השלישית במנה של 4 ליגות אזוריות: רגיונל-ליגה צפון-מזרח, רגיונל-ליגה דרום-מערב, רגיונל-ליגה צפון ורגיונל-ליגה דרום כאשר הראשונה מכל אזור מעפילה באופן אוטומטי לבונדסליגה השנייה והשנייה בכל אזור זוכה בתיאור אלופת הליגה החובבנית. ארבעת האחרונות בכל אזור ירדו לאוברליגה האזורית אשר הפכה לליגה הרביעית.
Turn Back Time
Turn Back Time הוא שיר מאת להקת הדאנס-פופ הסקנדינבית "אקווה". השיר יצא ב-1998 כסינגל השביעי של הלהקה, והשישי מתוך אלבום הבכורה שלהם, "אקווריום". השיר הפך לאחד מלהיטי הלהקה ברחבי העולם. הוא הוכלל במסגרת פסקול הסרט המצליח "דלתות מסתובבות".
פלסטין 194
התייחסות פלסטינית
ברצועת עזה הוחרמו כל גילויי תמיכה או גינוי בנוגע לאפשרות קבלתה לאו"ם של מדינה פלסטינית, על מנת להימנע מכל פעולה שתעמיק את המחלוקות בין הפלגים הפלסטינים. סקר שנערך על ידי מרכז מחקר פלסטיני מצא כי 86 אחוז מתושבי עזה תומכים בקבלתה לאו"ם של מדינה פלסטינית – יותר מאשר בגדה המערבית.
על אף שמספר בכירים בארגון חמאס ציינו כי יתמכו בהסכם שלום על בסיס קווי 1967, המשיכו הנייה ובכירים רבים אחרים להתנגד להסכם מסוג זה.
התייחסות בישראל
ממשלת ישראל התנגדה לחלוטין למהלך הפלסטיני באו"ם וטענה כי רק באמצעות משא ומתן בין ישראל לפלסטינים ללא תנאים מוקדמים תוכל לקום מדינה פלסטינית. בעקבות המהלך הפלסטיני, דיפלומטים ישראלים ברחבי העולם החלו אף לנסות ולהפעיל לחץ על מדינות רבות על מנת שיתנגדו או שימנעו מלהצביע בעד הכרה והצטרפות של מדינה פלסטינית לאו"ם. עם זאת, בשל ה"רוב אוטומטי" לו זוכים הפלסטינים בעצרת הכללית של האו"ם, ממשלת נתניהו הצהירה מראש כי היא אינה מצפה שתצליח למנוע מהחלטה זו לעבור במקרה בו תתקיים על כך הצבעה בעצרת הכללית של האו"ם. באוגוסט 2011 ציין שגריר ישראל באו"ם רון פרושאור כי לישראל לא יהיה כל סיכוי לשנות את התוצאה של החלטה מסוג זה באספה הכללית של האו"ם ואמר כי "המקסימום שאנחנו יכולים לקוות הוא שנשיג קבוצה של מדינות אשר ימנעו בלהצביע או שיעדרו במהלך ההצבעה".
אן בוני
ג'ון רקהאם
באותה תקופה היה רקהאם שודד ים טיפוסי, שתקף בדרך כלל ספינות. הוא לא היה פיראט מוצלח ביותר, אך בהחלט היה רומנטי וידע איך להוציא את כספו. בניגוד ליחסיה עם באיארד צ'ידלי, יחסיהם של בוני וג'ון לא היו פומביים.
הבריחה עם ג'ון רקהאם
מושל ג'מייקה הבריטי איים לעצור את בוני ולהלקותה אם לא תחזור לבעלה, אלא אם יצליח רקהאם לשכנע את ג'יימס לגירושים על ידי קנייתה. בכל מקרה, בוני לא הייתה מוכנה שיקנו אותה ולכן בעזרת חברה הטוב, פייר, חמקה מהמקום, יחד עם רקהאם.
סוף הפיראטיות
על פי "Oxford Dictionary of National Biography" החזירה אביה של בוני לצ'ארלסטאון, בדרום קרולינה. ב-21 בדצמבר 1721, היא נישאה בשנית ליוסף בורלי (Joseph Burleigh) וילדה לו שמונה ילדים. היא מתה כאשת כבוד בגיל 82 ונקברה ב-25 באפריל 1782.
הנרי ארנולד
תחילת הקריירה הצבאית והצטרפות לחיל האוויר
בתום לימודיו הוצב בגדוד חיל הרגלים ה-29 בפיליפינים ועסק במיפוי האי לוזון. ב-1911 עבר לדייטון, אוהיו והתקבל לקורס טיס בבית הספר של האחים רייט. ב-1913 זכה לאישור כטייס צבאי. הוא שימש כמדריך טיסה בחטיבה האווירונאוטית שהייתה מסופחת לגיס הקשר במרילנד. לאחר סגירת בית הספר חזר לחיל הרגלים וב-1916 חזר לשירות האוויר בהמלצתו של בילי מיטשל.
לאחר המלחמה
לאחר פרישתו הקים את תאגיד ראנד למחקר ולפיתוח למען הכוחות המזוינים של ארצות הברית.
דיולה (תואר)
ה"דיולה" במאה ה-10–11
הכרוניקון יואנס סקיליצס, שחי במחצית השנייה של המאה ה-11, סיפר על ההטבלה לנצרות בקונסטנטינופול של מנהיג הונגרי בשם דיולה באמצע המאה ה-10. לפי סקיליצס, דיולה הקפיד על האמונה החדשה ולקח איתו בישוף מיסיונרי בשם היירותאוס. מידע דומה נמסר גם ממקורות סלאביים.
חוק וסטמינסטר
משמעות החוק על סדר ההורשה של המלוכה הבריטית
החוק הקים למעשה ממלכות נפרדות - ממלכות חבר העמים הבריטי, שבכל אחד מהן מולך מונרך מבית וינדזור בנפרד. על מנת למנוע מצב בו כל ממלכה וממלכה תבחר מונרך אחר מבית וינדזור, הסדיר החוק את סדר הירושה לכתר הבריטי, וקבע כי כל אחת ואחת מהממלכות לא תשנה את סדר ההורשה (המהווה חלק מהמשפט החוקתי הפנימי שלה) מבלי הסכמת יתר הממלכות.